**ΦΙΛΟΣΟΦΙΚΗ ΣΧΟΛΗ**

**ΤΜΗΜΑ ΑΓΓΛΙΚΗΣ ΓΛΩΣΣΑΣ**

**ΚΑΙ ΦΙΛΟΛΟΓΙΑΣ**

**ΑΝΑΚΟΙΝΩΣΗ**

**Οι εγγραφές των επιτυχόντων με τις ειδικές κατηγορίες (ποσοστό 5%) για το ακαδ. έτος 2017-18 θα πραγματοποιηθούν την Πέμπτη 12 Οκτωβρίου 2017 και ώρα 10π.μ., στον 6ο όροφο της Φιλοσοφικής Σχολής, αίθουσα 637. Τα δικαιολογητικά που απαιτούνται για την εγγραφή είναι τα εξής:**

**ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ**

**α) Ευκρινές φωτοαντίγραφο τίτλου απόλυσης Δευτεροβάθμιας Εκπαίδευσης** (Απολυτήριο Λυκείου ή πτυχίο ΤΕΕ Β΄ κύκλου σπουδών ή ΤΕΛ ή ΕΠΛ) ή πρωτότυπο τίτλο απόλυσης Λυκείου της αλλοδαπής. Σε περίπτωση που υποβάλλεται απολυτήριο ή πτυχίο στην πρωτότυπη έκδοσή του, αυτό μπορεί ν’ αποσυρθεί, όταν ο ενδιαφερόμενος προσκομίσει αντίστοιχο αποδεικτικό ή φωτοαντίγραφο.

Σε περίπτωση που ο τίτλος προέρχεται από ξένο σχολείο, ο ενδιαφερόμενος υποβάλλει επιπλέον:

**i)** Βεβαίωση της οικείας αρμόδιας εκπαιδευτικής ή διπλωματικής αρχής της χώρας προέλευσης του τίτλου Λυκείου, από την οποία να προκύπτει ότι ο τίτλος Λυκείου που κατέχει ο υποψήφιος του παρέχει το δικαίωμα εισαγωγής σε Πανεπιστήμια της χώρας αυτής. Στην ίδια βεβαίωση θα περιλαμβάνεται και η γενική μέση βαθμολογία του τίτλου απόλυσης στην εικοσάβαθμη κλίμακα (0-20).

**ii)** Για την περίπτωση που πρόκειται για ξένο σχολείο που λειτουργεί στο εξωτερικό, ο πρωτότυπος τίτλος απόλυσης πρέπει να είναι επικυρωμένος από την αρμόδια εκπαιδευτική αρχή της χώρας στην οποία ανήκει το σχολείο και επιπλέον να προσκομιστεί βεβαίωση της οικείας ελληνικής διπλωματικής αρχής με την οποία θα βεβαιώνεται η γνησιότητα της θεώρησης του τίτλου Λυκείου από την αρμόδια εκπαιδευτική αρχή της χώρας προέλευσης.

**iii)** Για την περίπτωση που πρόκειται για ξένο σχολείο που λειτουργεί στην Ελλάδα, ο τίτλος απόλυσης πρέπει να είναι θεωρημένος για τη γνησιότητά του από την οικεία Διεύθυνση Δευτεροβάθμιας Εκπαίδευσης, η οποία επίσης χορηγεί βεβαίωση για τη νόμιμη λειτουργία του σχολείου αυτού στην Ελλάδα.

Όλα τα δικαιολογητικά που εκδίδονται από ξένη υπηρεσία (σχολείο, άλλη εκπαιδευτική αρχή κ.λ.π.) πρέπει να είναι επικυρωμένα για τη γνησιότητα της υπογραφής αυτού που υπογράφει από ελληνική διπλωματική αρχή στο εξωτερικό ή από διπλωματική αρχή της ξένης χώρας στην Ελλάδα με επικύρωση του Υπουργείου Εξωτερικών της Ελλάδας και μεταφρασμένα από την ελληνική διπλωματική αρχή στο εξωτερικό ή από τη Μεταφραστική Υπηρεσία του Υπουργείου Εξωτερικών της Ελλάδας.

**β) Υπεύθυνη δήλωση,** στην οποία ο εισαγόμενος δηλώνει ότι δεν είναι εγγεγραμμένος σε άλλη Σχολή ή Τμήμα της Τριτοβάθμιας Εκπαίδευσης στην Ελλάδα.

**γ) Ευκρινές φωτοαντίγραφο πιστοποιητικού διαπίστωσης της πάθησης** από την αρμόδια επταμελή Επιτροπή του νοσοκομείου, που έχει συσταθεί σύμφωνα με τις διατάξεις της αρ. πρωτ. Φ.151/17897/Β6 (Φ.Ε.Κ. 358/τ.Β΄/14-2-2014) Κοινής Υπουργικής Απόφασης όπως ισχύει ή Απόφαση του Κεντρικού Συμβουλίου Υγείας (ΚΕ.Σ.Υ.) που έχει εκδοθεί μετά από εξέταση ένστασης του υποψηφίου. Επισημαίνουμε ότι σύμφωνα με τη Φ.151/176821/Α5/21-10-2016 (ΑΔΑ: ΨΓΒΩ4653ΠΣ-4Θ3) εγκύκλιο της υπηρεσίας μας, είναι σε ισχύ και τα πιστοποιητικά διαπίστωσης πάθησης που έχουν εκδοθεί από τις ειδικές επταμελείς Επιτροπές κατά τα έτη 2010, 2011, 2012, 2013, 2014, 2015 και 2016 (με εξαίρεση σε όσα αναγράφονται οι κωδικοί πάθησης 53 και 58 που έχουν καταργηθεί).

**δ) Μία (1) φωτογραφία** τύπου αστυνομικής ταυτότητας.

 **ε) Απλή φωτοτυπία της ταυτότητας.**

Επισημαίνεται ότι για την υποβολή και επικύρωση τίτλων, πιστοποιητικών και βεβαιώσεων, ισχύουν τα προβλεπόμενα στο άρθρο 1 του Ν.4250/2014 (ΦΕΚ 74/τ.Α’).

**Παρακαλείστε να τηρήσετε ακριβώς την ώρα προσέλευσης και να έχετε μαζί σας ένα μπλε στυλό.**

Από τη Γραμματεία του ΤΑΓΦ